Laisvės alėja

miniatiūra|right|Vienas iš renovuotų pastatų (stiklinį antstatą buvo siekiama nugriauti).

Laisvės alėja – pėsčiųjų gatvė Kaune, esanti Naujamiestyje (Centro seniūnija), besitęsianti iš Vakarų į Rytus. 1982 m. alėja rekonstruota, paversta pėsčiųjų zona (nuo Vilniaus gatvės iki Nepriklausomybės aikštės).Laisvės alėja. Visuotinė lietuvių enciklopedija. Nuoroda tikrinta 2024-11-04.

2015 m. prasidėjo pagrindinės Laisvės alėjos dalies rekonstrukcija, darbai baigti 2021 m. Pakeistas grindinys ir šviestuvai. Laisvės alėjos atkarpa, esanti tarp soboro ir Trakų gatvės, žadama bus rekonstruota 2025 m.

 Istorija 
1843 m. Rusijos caro Nikolajaus I įsakymu įsteigta Kauno gubernija. Iki 1847 m. parengtas ir patvirtintas miesto projektinis planas. Suprojektuotas taisyklingas gatvių ir kvartalų tinklas, trys aikštės (dab. Nepriklausomybės, Vienybės ir skveras Laisvės al./ L. Sapiegos g. prie Savivaldybės). Pagrindinė gatvė, pavadinta caro garbei Nikolajaus prospektu, įrengta platesnė, sudaryta iš dviejų važiuojamųjų dalių, atskirtų pėsčiųjų taku.

Dvi aikštes – vakarų ir rytų naujosios miesto teritorijos dalyje – alėja sujungė, trečioji aikštė numatyta į šiaurę nuo jos. 1848 m. Naujamiesčio gatvės pradėtos žymėti natūroje, 1849 m. imta dalyti sklypus statybai. 1851 m. didesnėje Laisvės alėjos atkarpoje (iki Nepriklausomybės aikštės) pasodintos liepos, rytinėje dalyje – topoliai. Nuo 1857 m. transportui skirtos juostos grįstos akmenimis.

Pagal 1862 m. Kauno miesto projektinį planą abiejose aikštėse, kurias jungė Laisvės alėja, numatytos bažnyčios: dabartinėje Nepriklausomybės aikštėje – katalikų, o aikštėje priešais miesto sodu paverstas kapines ties skersine (dabar L. Sapiegos) gatve – stačiatikių.

XIX a. 7–8 dešimtmetyje beveik visi Laisvės alėjos sklypai išdalyti, tačiau tik dalis jų apstatyta. Miesto visuomeninio gyvenimo centru ir toliau išliko Senamiestis, kuriame koncentravosi prekyba, įvairių konfesijų maldyklos, pastatyta Kauno gubernatoriaus būstinė (dab. Lietuvos istorinė prezidentūra).

Ryškesni Laisvės alėjos formavimo pokyčiai išryškėjo XIX a. paskutiniais dešimtmečiais, 1879 m. paskelbus Kauną Rusijos imperijos pasienio 1-os kategorijos tvirtove. 1887 m. belgų inžinieriui E. O. Diuponui duota koncesija arklių tramvajui įrengti.

Nuo 1892 m. pradėti įgyvendinti miestų tvirtovių statybos nuostatai: suvaržytas lietuvių apgyvendinimas, uždrausta aukštesnių kaip 2 aukštai pastatų statyba. Viena iš negausių išimčių – Kauno karinės įgulos cerkvė (žinoma kaip Soboras), iškilusi 1895 m. likvidavus fontaną dabartinėje Nepriklausomybės aikštėje.

XIX–XX a. sandūroje dauguma Laisvės al. pastatų jau buvo mūriniai dviaukščiai, o kai kurie – 3 aukštų. Iki Pirmojo pasaulinio karo alėjoje mediniai pastatai palaipsniui keičiami mūriniais, jungiamos valdos.

 Kaizerinė okupacija 
1915 m. Lietuvą okupavus Vokietijos kariuomenei, 1917 m. parengta Kauno projektinė schema, pagal kurią planuota Naujamiesčio pagrindine gatve padaryti ne tokią reikšmę jau beveik įgavusią Laisvės alėją, o lygiagrečią jai pietų pusėje, dabartinę Kęstučio gatvę, kuri per Senamiestį turėjo būti pratęsta iki Rotušės aikštės. Tačiau ši projektinė schema okupacijos sąlygomis nebuvo įgyvendinta.

 Tarpukaris 
1919 m. vasario 16 d., pirmųjų Lietuvos nepriklausomybės metinių proga centrinė miesto gatvė pavadinta Laisvės alėja (jos krikštatėvis – teisininkas Kazimieras Oleka), o viena gatvių, atsiremiančių į ją – Vasario 16-osios.

Trečiajame dešimtmetyje vyko kosmetiniai tvarkymai-rekonstrukcijos: keliami tretieji aukštai, pirmuosiuose išmušamos didelės vitrinos. Ketvirtajame dešimtmetyje Laisvės alėjoje iškilo keliolika penkių-šešių aukštų urbanistiniu požiūriu reikšmingų pastatų: Centrinis paštas, Centralinio žydų banko‎ statinys su pasažu, „Pažanga“, „Pienocentras“, Kauno apskrities savivaldybės pastatas, Taupomosios kasos, „Romuvos“ kino teatras, verslininkės Minos Kotkauskienės namas, Paulinos Kalvaitytės ir Vlado Lašo namas ir kt. Modernistinė architektūra įvertinta Europos paveldo ženklu.

Naujamiestis galutinai pasidarė miesto centru, o Laisvės alėja – svarbiausia miesto funkcine erdve.

 Sovietmetis 
Antrojo pasaulinio karo metu ir antrosios sovietų okupacijos pradžioje Laisvės alėjoje bent kiek reikšmingesnių pokyčių neįvyko. 1958 m. paklota nauja asfaltbetonio danga, šaligatviai, pažymėtos pėsčiųjų perėjos. 1961 m. gatvei sugrąžintas ankstesnysis pavadinimas. Iki XX a. 8-ojo dešimtmečio pabaigos pastatyta keliolika įvairios paskirties pastatų, dar keli jų iš esmės rekonstruoti.

1953 m. miesto generaliniame plane buvo numatyta pėsčiųjų zona. 1973 m. imta svarstyti alėjos perspektyvą. Tuometinis Komunalinio ūkio projektavimo instituto Kauno filialas pasiūlė įkurti pėsčiųjų zoną. 1975 m. uždraustas eismas vienoje alėjos pusėje tarp E. Ožeškienės ir I. Kanto (tada V. Majakovskio) gatvių. Čia įrengta paprastų betono plytelių danga. 1976 m. uždarytas transporto eismas tarp I. Kanto (V. Majakovskio) ir Maironio gatvių.

Darbai buvo vykdomi pagal architektų Alfredo Paulausko ir Vandos Paleckienės projektą.http://www.kamane.lt/lt/atgarsiai/architektura/architekatgarsis156  1977 m. pradėta požeminių tinklų rekonstrukcija. Pagamintos penkių tipų betono plokštės, iš kurių sudarytos atskiros įvairaus rašto dangos zonos. Paklota 61,4 tūkst. m² betoninių plokščių, 10,5 tūkst. m² asfaltbetonio dangos, įrengtos 198 apšvietimo atramos. Tuo pat metu buvo tvarkomi gatvės pastatai.

1982 m. lapkričio 6 d. rekonstrukcija baigta. Tai buvo antroji pėsčiųjų zona visoje Tarybų Sąjungoje, po Šiaulių pėsčiųjų bulvaro atsiradimohttp://www.travel.lt/turizmas/catalog/general.jsp;jsessionid=0928C4378787F084EED9339FB68E38BA?catId=80053&caseId=5E1D3778811911DB83D6746164617373&locId=9DBD7997811811DB83D6746164617373&inlanguage=lt 1975 metais. 1984 m. autoriams skirta TSRS Ministrų Tarybos premija. Iš viso rekonstrukcijos darbai kainavo 3,141 milijono rublių.Dainoras Lukas. Laisvės alėja prašosi naujo rūbo // Kauno diena, 2003 m. birželio 19 d.  http://renginiai.kvb.lt/view_album.php?set_albumName=I%F0-Kauno-istorijos 

 Pagrindiniai duomenys 
Laisvės alėjos ilgis – 1621 m, plotis – 24–27 m. Soboras dalija alėjos erdvę į dvi nelygias ir gana savarankiškas dalis (apie 1100 ir 340 m, be Nepriklausomybės aikštės). Dominuoja didžioji erdvės dalis.

Alėjoje auga 577 vnt. medžių: 567 liepos, 6 kaštonai, 4 paprastieji klevai. Medžiai skiriasi amžiumi, augimo sparta, lajų forma. Pagal amžių skirstoma į tris grupes: virš 50 metų amžiaus – 350 vnt., nuo 30 iki 50 metų amžiaus – 150 vnt., iki 30 metų amžiaus – 77 vnt.

 Susikertančios gatvės 
border 15px Trakų gatvė
border Vytauto prospektas
border Gedimino gatvė
border A. Mickevičiaus gatvė
border S. Daukanto gatvė
border Maironio gatvė

border Vasario 16-osios g.
border E. Ožeškienės gatvė
border Savanorių prospektas
border15px Vilniaus gatvė

 Pavadinimų kaita 
 1847 m. Nikolajaus prospektas
 1918 m. Kaizerio Vilhelmo gatvė (Kaiserwilhelmstrasse)
 1919 m. Laisvės alėja
 1946 m. Stalino prospektas
 1961 m. Laisvės alėja

 Paminklai 
 D. Dolskiui atminti (skulptorius Romas Kvintas), priešais Metropolį, netoli fontano, Laisvės al. 68, 2007 m.
 Plaukikės Rūtos Meilutytės pagerbimo lenta, netoli fontano, Laisvės al. 68
 „Marionetė“ (skulptorius Lukas Šiupšinskas), prie lėlių teatro, Laisvės al. 87A, 2020 m.
 Vytauto paminklas (skulptorius Juozas Zikaras) prie Kauno miesto savivaldybės pastato, įsikūrusio Taupomųjų kasų rūmuose, Laisvės al. 96, sankirtoje su L. Sapiegos g., 1990 m.
 Jono Vileišio skulptūra (skulptorius Kęstutis Balčiūnas, priešais Kauno centrinį paštą, Laisvės al. 102, 2017 m.
 „Žinia“ (skulptorius Erikas  Daugulis), Laisvės al. 103, sankirtoje su E. Ožeškienės g., 1979 m.
 Romui Kalantai atminti, 2002 m. atidengtas žūties vietos įamžinimo paminklas „Aukos laukas“ ir įrašas grindinyje: „Romas Kalanta 1972“ (skulpt. Robertas Antinis jaunesnysis, arch. Saulius Juškys).

 Gatvės nuotraukos 

 Šaltiniai 

 Nuorodos 

 Turizmo informacija

Kategorija:Kauno gatvės